पाएं अपने शहर की ताज़ा ख़बरें और फ्री ई-पेपरडाउनलोड करें
नॉर्थ वेस्टर्न रेलवे एंप्लॉइज यूनियन (एनडब्ल्यूआरईयू) द्वारा केंद्रीय अस्पताल में प्रशासन को राहत सामग्री वितरित की गई। महामंत्री मुकेश माथुर और मंडल अध्यक्ष मुकेश चतुर्वेदी ने बताया कि पिछले कई दिनों से कोविड-19 की महामारी ने विकराल रूप धारण कर लिया है। इसकी वजह से कई रेल कर्मचारी व उनके परिजन इस बीमारी की चपेट में आ चुके हैं।
केंद्रीय चिकित्सालय जयपुर में कोविड-19 पॉजिटिव भर्ती मरीजों की संख्या में अचानक बढ़ोतरी हो गई, जिसकी वजह से प्रशासन को अस्पताल में संसाधनों की कमी के कारण असुविधाओं का सामना करना पड़ रहा है। ऐसे में अस्पताल प्रशासन से बात कर एमडी डॉ एमएल चौधरी और नोडल ऑफिसर सीनियर डीएमओ डॉ आरएस मटोरिया को 10 लीटर के दो कुकर, बड़े बर्तन, मिक्सी, 5 पानी के बड़े कैंपर और दो गैस भट्टी उपलब्ध कराई गई। इस दौरान वर्किंग कमेटी मेंबर केएस अहलावत, गोपाल लाल मीणा, बैंक डायरेक्टर राजेश वर्मा, सुभाष मीणा और भागीरथ मौजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn